Францын тулалдаан

Дэлхийн хоёрдугаар дайны Францын тулалдаан буюу Францын уналт нь 1940 оны 5 сарын 10-нд эхэлж, Германчууд Франц болон Доод улсуудыг эзэлснээр хуурамч дайныг төгсгөл болгосон тулалдаан юм. Уг тулалдаан 2 гол ажиллагаанаас бүрдэж байв. Эхлээд Fall Gelb (Шар ажиллагаа)-ийн үр дүнд Германы зэвсэгт хүчин Арденн хүртэл давшиж, Бельгид байсан Холбоотны хүчийг бүсэлж авсан. Улмаар Динамо ажиллагааны явцад Британийн Явуулын Хүчин болон олон Франц цэргүүд Данкиркийг орхижээ. 
Хоёр дахь ажиллагаа болох Fall Rot (Улаан ажиллагаа) 6 сарын 5-нд эхэлж, Германчууд жигүүрийн маневраар Мажино шугамыг сэтэлж, Францын нутагт цөмрөн орсон юм. Итали улс 6 сарын 10-нд Францад дайн зарласан бөгөөд Францын засгийн газар Бордо руу зугтаж, Францын нийслэл Парис хотыг Германы Вермахтын цэргүүд 6 сарын 14-нд эзэлсэн байна. 6 сарын 17-нд Филипп Петен Франц улс гал зогсоох хэлэлцээ хийх хүсэлтэй байгааг зарлаж, 6 сарын 22-нд Франц болон Германы хооронд гал зогсоох хэлэлцээр байгуулагдаж, 6 сарын 25-наас хэрэгжиж эхэлсэн аж. Ийнхүү Тэнхлэгийн хүчний бүрэн ялалтаар энэхүү тулалдаан өндөрлөжээ..

Францын баруун, хойд хэсгийг Герман улс, зүүн өмнөд хэсгийн жижиг газрыг Итали улс эзэлж, өмнөдөд эзлэгдээгүй "чөлөөт бүс" үлдэн, Франц улс гурав хуваагдав. Гал зогсоох хэлэлцээр ёсоор Вишигийн Франц хэмээх тоглоомын улс байгуулагдаж, дээрх гурван бүсийг захирах болжээ. Улмаар 1942 оны 11 сард Тэнхлэгийнхэн "чөлөөт бүс"-ийг ч эзэлж, Франц улс 1944 онд Холбоотнууд Нормандид газардах хүртэл Тэнхлэгийнхний захиргаан дор байсан бол Доод Улсууд 1944, 1945 он хүртэл Германы мэдэлд байсан билээ.

Эшлэл

 Цахим холбоос 


Ангилал:Дэлхийн хоёрдугаар дайны зэвсэгт хүчний үйл ажиллагаа
Ангилал:1940 оны зөрчилдөөн
Ангилал:Дэлхийн хоёрдугаар дайны үеийн германы зэвсэгт хүчний түүх
Ангилал:Дэлхийн хоёрдугаар дайны үеийн италийн зэвсэгт хүчний түүх
Ангилал:Дэлхийн хоёрдугаар дайны үеийн британийн зэвсэгт хүчний түүх
Ангилал:Дэлхийн хоёрдугаар дайны үеийн францын зэвсэгт хүчний түүх
Ангилал:Бельгийн зэвсэгт хүчний түүх
Ангилал:Нидерландын зэвсэгт хүчний түүх
Ангилал:Нидерланд дэлхийн хоёрдугаар дайнд
Ангилал:Бельги дэлхийн хоёрдугаар дайнд
Ангилал:Люксембург дэлхийн хоёрдугаар дайнд
Ангилал:Франц дэлхийн хоёрдугаар дайнд